**ZMLUVA O POSKYTNUTÍ UBYTOVACÍCH SLUŽIEB**

**NA ŽILINSKEJ UNIVERZITE V ŽILINE**

###  Zmluvné strany

## Ubytovateľ : Žilinská univerzita v Žiline, Ubytovacie zariadenie Hliny V

Sídlo : Univerzitná 8215/1, 010 26 Žilina

 IČO: 00 397 563 IČ DPH: SK2020677824

zastúpené: Ing. Miroslav Stromček, riaditeľ na základe splnomocnenia zo dňa 1.7.2016

Právna forma: verejnoprávna inštitúcia zriadená zák. č. 131/2002 o vysokých školách v znení neskorších predpisov ako verejná vysoká škola

(ďalej len **„ubytovateľ “**)

a

**Ubytovaný :**

**Priezvisko a meno:**

**............................................................................................................................................................................**

Dátum narodenia: .............................. č. OP: .............................. trvalé bydlisko: .............................................. študent fakulty: .............................. štud. program: ...................................................................... ročník: .........

tel. číslo: ............................................... IBAN: ....................................................................................................

 (ďalej len **„ubytovaný“**)

uzavreli

v súlade s § 754 a nasl. Občianskeho zákonníka a na základe vnútorných predpisov UNIZA, túto Zmluvu  o poskytovaní ubytovacích služieb v ubytovacom zariadení ubytovateľa, určenom na prechodné ubytovanie.

**VŠEOBECNÉ PODMIENKY**

**Čl. I Predmet zmluvy**

1. Ubytovateľ poskytuje ubytovanému:

prechodné ubytovanie v UZ, v budove **blok:** ............... **izba č.:** .............. na ............. poschodí (ďalej len pridelená izba).

1. Prechodné ubytovanie predstavuje najmä užívanie izby s príslušenstvom (WC, predsieň), sprchy, kuchynky, učebne, ktoré bude ubytovaný užívať spoločne s ostatnými ubytovanými.
2. Ubytovaný sa oboznámil so stavom pridelenej izby, podpisom Zmluvy o poskytovaní ubytovacích služieb ju preberá do svojho užívania. Prípadné poškodenia inventáru nahlási písomne ubytovateľovi – domovníčke, najneskôr do 2 pracovných dní odo dňa prevzatia. Po tomto termíne je ubytovaný povinný dať všetky poškodenia majetku do pôvodného stavu alebo finančne nahradiť.

**Čl. II. Čas ubytovania**

1. Ubytovanému sa poskytuje ubytovanie a služby s tým spojené na dobu určitú - študenti I. a II. stupňa vysokej školy od..........................**do 30.6.2026**.

2. Ubytovateľ môže odstúpiť od Zmluvy o ubytovaní ak ubytovaný porušuje ustanovenia Ubytovacieho poriadku

 UZ UNIZA, alebo inak porušuje svoje povinnosti vyplývajúce zo Zmluvy o ubytovaní.

3. Ubytovaný študent končiaceho bakalárskeho alebo inžinierskeho štúdia je povinný vysťahovať sa z ubytovacieho zariadenia po ukončení štúdia najneskôr do 2 pracovných dní.

**Čl. III. Platba za ubytovanie**

1. Platba za prechodné ubytovanie sa uskutočňuje výlučne bezhotovostným bankovým prevodom na nižšie uvedený účet BÚ UZ UNIZA Hliny V:

Číslo účtu v tvare IBAN: SK 67 8180 0000 0070 0028 2847

Variabilný symbol : 150001

Konštantný symbol : 0308.

 Špecifický symbol : **rodné číslo bez lomítka**. **Zahraniční študenti sú povinní zriadiť si účet na Slovensku**.

 POZ: **Do poznámky napísať meno, číslo bloku a číslo izby**

1. Podrobnosti o platbách sú vystavené na vrátniciach jednotlivých blokov UZ Hliny a na študentskej internetovej stránke [www.iklub.sk](http://www.iklub.sk). Ubytovaný sa zaväzuje uhrádzať ubytovateľovi cenu za ubytovacie služby podľa platného cenníka nasledovne:

Ubytovaný, ktorému bolo pridelené ubytovanie v akademickom roku 2025/2026 uhradí platby nasledovne:

za **9. (**1/2 mesiac),**10., 11., 12.** mesiac roku **2025** úhrada platby len v termíne: **od 02.09. do 13.09. 2025**

za **1., 2., 3., 4.**------------------ mesiac roku **2026** úhrada platby len v termíne: **od 15.01. do 22.01. 2026**

za **5.,**  -------------------------- mesiac roku **2026** úhrada platby len v termíne: **od 02.05. do 12.05. 2026**

za **6.,**  -------------------------- mesiac roku **2026** úhrada platby len v termíne: **od 02.06. do 12.06. 2026**

1. **Spôsob platby za ubytovanie na začiatku a počas príslušného akademického roka:**

 Zmluvné strany sa dohodli, že ubytovaný je povinný vykonať platbu za ubytovanie za každý začatý

 mesiac ubytovania.

 Platba za 1/2 mesiaca je možná len na začiatku akademického roka v mesiaci september.

 Študenti končiacich ročníkov denného **bakalárskeho a inžinierskeho štúdia môžu platbu za 1/2**

 **mesiaca zaplatiť aj za mesiac jún.**

4. Zmluvné strany sa dohodli, že v prípade, ak ubytovanému vznikne ku dňu ukončenia ubytovania preplatok,

 ubytovateľ tento preplatok poukáže ubytovanému bankovým prevodom na bankový účet, z ktorého bola

 odoslaná posledná platba. Preplatok sa ubytovanému bude vracať len v prípade, ak výška preplatku bude

 najmenej 10 Eur.

Platba je uhradená včas ak je pripísaná na účet UNIZA v posledný deň termínu úhrady, inak bežia sankcie z omeškania platby. Viď.  predchádzajúci odst.2. Doplatky za ubytovanie uhradiť do 3 dní od oznámenia.

V prípade, že študent platbu uhradí v inom termíne ako je vo vyššie uvedenom rozpise, platba za ubytovanie nebude z technických dôvodov akceptovaná a pridelené ubytovanie bude študentovi bez písomného oznámenia zrušené a platba vrátená na bankový účet odosielateľa.

####

####  Čl. IV. Predčasné ukončenie ubytovania

**1. Predčasné ukončenie ubytovania zo strany ubytovaného:**

* 1. Pri predčasnom ukončení ubytovania je ubytovaný študent povinný oznámiť písomne túto skutočnosť na ubytovací úsek UZH, alebo riaditeľovi ubytovacieho zariadenia.
	2. Ak si ubytovaný študent zabezpečí náhradu za seba (len denný študent UNIZA), vráti sa študentovi platba za ubytovanie v plnej výške.
	3. V prípade predčasného ukončenia ubytovania v mesiacoch 9.,10.,11. a 12. bez zabezpečenia náhrady sa platba za uvedené obdobie pri predčasnom ukončení ubytovania nevracia. Ubytovateľ môže udeliť výnimku a nepožadovať zaplatenie platby v prípade vážnych dôvodov (úraz, choroba).
	4. V prípade predčasného ukončenia ubytovania v mesiacoch 1.,2.,3.,4., sa ubytovanému študentovi vráti zaplatený poplatok za ubytovanie v **čiastočnej výške** (**alikvotne len za celé mesiace** nasledujúce po dátume písomného oznámenia o ukončení ubytovania).
	5. V prípadoch neoznámenia ukončenia ubytovania písomne riaditeľovi ubytovacieho zariadenia sa poplatok za ubytovanie nevráti.

**. Predčasné ukončenie ubytovania zo strany ubytovateľa:**

Ubytovateľ môže ukončiť ubytovanie predčasne z dôvodu vzniku ,,vyššej moci“. Za ,,vyššiu moc“ sa v tomto prípade považujú najmä epidémie, administratívne opatrenie štátu a iné také udalosti a prekážky, ktoré nastali nezávisle od vôle ubytovateľa a bránia mu v plnení jeho povinností a nemožno rozumne predpokladať, že takúto prekážku alebo jej následky mohol odvrátiť, alebo prekonať, ani ju v dobe vzniku záväzku predvídať a ktorej nemohol pri použití obvyklých prostriedkov a opatrení zabrániť. Tieto prekážky zahŕňajú tiež prekážky v podobe zmeny legislatívy, administratívnych opatrení štátu alebo ním určených orgánov pre prípad krízovej situácie. Účinky vylučujúce zodpovednosť sú obmedzené iba na dobu, ako dlho trvá prekážka, s ktorou sú tieto účinky spojené. O začatí ako aj o skončení pôsobenia ,,vyššej moci” je ubytovateľ povinný ubytovaného študenta informovať zverejnením oznámenia na webovom sídle ubytovateľa. Oslobodenie ubytovateľa od zodpovednosti za neplnenie predmetu zmluvy trvá po dobu pôsobenia ,,vyššej moci”. Ubytovaný študent, na ktorého zmluvu o poskytnutí ubytovacích služieb sa vzťahuje „vyššia moc“, sa v súvislosti s ubytovaním riadi pokynmi ubytovateľa.

 **V prípade prerušenia poskytovania ubytovania zo strany ubytovateľa :**

**2.1 Ak sa ubytovaný neodhlási z ubytovania :**

 Ubytovaný je oprávnený si ponechať svoje osobné veci v pridelenej izbe, platí platbu za ubytovanie vo výške ½ z pôvodne stanovenej platby. Zostatok z uhradenej platby do konca kalendárneho roka sa bude považovať za platbu za ďalšie obdobie trvania tejto zmluvy. V prípade, ak to nebude v rozpore s právnymi predpismi, administratívnymi opatreniami štátu alebo vnútornými predpismi UNIZA, ubytovaný po dohode s oprávneným zamestnancom ubytovateľa - domovníčkou príslušného bloku, si môže prísť pre potrebné osobné veci. Ubytovaný má nárok na ubytovanie v pridelenej izbe na ďalšie obdobie semestra príslušného akademického roka za predpokladu skončenia pôsobenia ,,vyššej moci““.

 **2.2 Ak sa ubytovaný odhlási v čase pôsobenia ,,vyššej moci“ z ubytovania :**

V prípade odhlásenia do 15. dňa príslušného kalendárneho mesiaca, ubytovateľ vráti ubytovanému platbu za ½ tohto mesiaca. V prípade odhlásenia po 15. dni príslušného kalendárneho mesiaca sa platba za ubytovanie za tento mesiac nevracia. Platby za ubytovanie za nasledujúce mesiace po odhlásení z ubytovania vráti ubytovateľ ubytovanému v plnej výške. Ubytovaný uvoľní pridelenú izbu ku dňu ukončenia ubytovania. Ubytovaný nemá nárok na ubytovanie na ďalšie obdobie semestra za predpokladu, ak bude obnovené poskytovanie ubytovania podľa tejto zmluvy v priebehu príslušného akademického roka. V prípade žiadosti o ubytovanie bude žiadosť ubytovaného zaradená do poradovníka neubytovaných.

**2.3**  V prípade, že je nutné z dôvodu predčasného ukončenia akademického roka ukončiť ubytovanie, študent je povinný v zmysle vydaného vnútorného predpisu uvoľniť príslušnú izbu za dodržania všetkých prijatých opatrení a pokynov ubytovateľa.

#### Čl. V. Špecifické podmienky

1. Za nadspotrebu elektrickej energie sa platí **podľa aktuálneho cenníka -Sankcia za nadspotrebu elektrickej energie v UZH**. Paušál je neprenosný do nasledujúceho mesiaca. Spotrebu nad uvedený paušál treba uhradiť do **20. dňa** nasledujúceho mesiaca. Pri neuhradení platby za nadspotrebu má ubytovateľ právo odpojiť bunku od elektrickej energie. Poplatok za znovu zapojenie je 25 EUR.
2. Poplatky za zapožičané elektrické spotrebiče (napr. žehlička a pod.) sa uhrádzajú v hotovosti na vrátniciach jednotlivých blokov UZ.
3. Ubytovateľ si vyhradzuje právo upraviť všetky platné cenníky.

#### Čl. VI. Práva a povinnosti ubytovaného

1. **Ubytovaný je povinný oboznámiť sa s Ubytovacím poriadkom UZ, ktorý je pre každého ubytovaného záväzný a je povinný ho dodržiavať.**
2. Ubytovaný je povinný sa oboznámiť s textom **školenia o požiarnej ochrane a po jeho prečítaní sa podpísať na vrátnici** jednotlivých blokov UZ. Kompletný text školenia je zverejnený aj na [www. iklub.sk](http://www.iklub.sk).
3. Ubytovaný je oprávnený užívať ubytovanie výlučne osobne. Za účelom kontroly plnenia tejto povinnosti vystaví ubytovateľ ubytovanému ubytovací preukaz, na ktorom bude fotografia ubytovaného. Ubytovacím preukazom sa ubytovaný preukáže na vyzvanie oprávneného zamestnanca (najmä vrátnika, domovníčky).
4. Ubytovaný je povinný udržiavať hygienu a čistotu na bunke na vlastné náklady. Za čistotu spoločných priestorov bunky sú zodpovední ubytovaní z obidvoch izieb, upratovanie si rozdelia po týždňoch. Ubytovaní sú povinní umyť podlahy raz týždenne, odpadové nádoby je nutné vyprázdňovať podľa potreby, čistiť a dezinfikovať raz za týždeň. Igelitové vrecká do koša si zakúpia ubytovaní na vlastné náklady.
5. Ubytovaný sa zaväzuje, že dezinfekčné a čistiace prostriedky nebude skladovať a používať v potravinových obaloch, nakoľko by mohlo dôjsť k ich zámene a požitiu.
6. Ubytovaný je povinný nahlásiť infekčné a parazitné prenosné ochorenie a taktiež priniesť potvrdenie o ukončení ochorenia.
7. Ubytovaný je povinný nepoužívať a neprechovávať v priestoroch UZ drogy, výbušniny, zbrane, psychotropné látky.
8. Ubytovaný je povinný dodržiavať bezpečnostné predpisy, protipožiarne predpisy a zákaz fajčenia vo všetkých priestoroch UZ.
9. Ubytovaný sa zaväzuje, že:
	* si bude počínať tak, aby neohrozoval život, zdravie seba a ani iných,
	* neponechá v kuchynkách bez dozoru zapnuté elektrické spotrebiče,
	* si preštuduje dokumentáciu ochrany pred požiarmi, ktorá je na výveskách na , požiarno-poplachové smernice a požiarno-evakuačný plán a bude sa riadiť ich pokynmi,
	* ak spozoruje požiar, bude sa snažiť ho uhasiť, ak je to možné, ak nie, tak včas urobí poplach volaním „HORÍ“ a privolá pomoc podľa požiarnych poplachových smerníc.
10. Ubytovaný je povinný umožniť vstup zamestnancom UZ pri odstraňovaní vzniknutých závad, havárií, pri inventarizácii majetku, ako aj pri kontrole dodržiavania poriadku, čistoty a hygieny na bunke, ako aj dodržiavania ustanovení tejto zmluvy a Ubytovacieho poriadku.
11. Ubytovaný berie na vedomie, že ubytovateľ má právo vstúpiť bez vedomia ubytovaného do priestorov vyhradených na ubytovanie v prípadoch, ak hrozí škoda na zdraví alebo majetku, pri kontrole štátnych orgánov alebo za účelom kontroly užívania pridelenej izby. V takomto prípade vstup do izby môžu vykonať minimálne dve osoby.
12. Ubytovaný preberá pri nástupe na ubytovanie pridelený paplón, vankúš, posteľnú bielizeň, 2 kľúče od pridelenej izby a ubytovací preukaz. Za požičané veci osobne zodpovedá a pri odchode z ubytovania je povinný osobne ich odovzdať domovníčke príslušného bloku.
13. Ubytovaný je povinný bezodkladne ubytovateľovi oznámiť stratu, odcudzenie, poškodenie alebo znehodnotenie ubytovacieho preukazu, alebo kľúča. Na základe takéhoto oznámenia ubytovateľ vystaví ubytovanému náhradný ubytovací preukaz a kľúč, za ktorý ubytovaný zaplatí poplatok podľa cenníka.
14. Ubytovaný sa zaväzuje nevykonávať v pridelených priestoroch žiadne podstatné zmeny alebo akékoľvek úpravy.
15. Ubytovaný sa zaväzuje, že pri hygienickom maľovaní bloku, po dohode termínu s domovníčkou bloku, umožní vykonať predmetné úpravy.
16. Ubytovaný sa zaväzuje, že nebude vstupovať do otvoreného priestoru v najvyššom podlaží, ktorý je strešným krytím internátu a neslúži ako terasa.
17. Ubytovaný sa zaväzuje, že nebude využívať zábradlia, okenné otvory a stavebné rímsy na sedenie (riziko pádu z výšky), ani ich používať na prechod do vonkajších priestorov (terasová plochá časť strechy).
18. **Ubytovaný nesmie používať tepelné spotrebiče** (variče, špirály a pod.). Výnimku tvoria indukčné variče.
19. Ubytovaný sa zaväzuje, že v pridelených priestoroch nebudú prespávať cudzie osoby, ktoré nie sú ubytované v UZ.
20. Pri odchode z ubytovania sa ubytovaný zaväzuje odovzdať vyčistenú izbu, chodbu, WC a zapožičaný inventár izby (bunky) v stave, v akom ho prevzal pri nástupe na ubytovanie s prihliadnutím na bežné opotrebovanie, ktoré zodpovedá jeho normálnemu používaniu.
21. Ak dôjde k zmenám počtu ubytovaných v izbe, t.j. ak počet ubytovaných bude nižší ako počet lôžok, ubytovaný súhlasí s tým, že bude presťahovaný na inú izbu, a ak nie, tak uhradí poplatok v zmysle platného cenníka.
22. Ubytovaný sa zaväzuje, že nebude meniť, opravovať a zasahovať do elektrických sieti, zariadení, ktoré sú súčasťou UZ. Prípadné poruchy nahlási.
23. Ubytovaný preberá plnú zodpovednosť za prinesené a povolené elektrospotrebiče a zaväzuje sa dodržiavať zásady bezpečnosti ochrany zdravia pri ich používaní. Elektrospotrebiče musí používať podľa návodu a kontrolovať ich minimálne **raz mesačne.**

Pri kontrole sa riadi nasledovnými bodmi:

* + elektrospotrebič ako celok nesmie byť poškodený a viditeľne zaprášený,
	+ kryty, držadlá, ovládacie prvky, vidlice, zástrčky, zásuvky a pod. musia byť v bezchybnom stave – bez poškodenia,
	+ u tepelnosálavých (**len indukčných**) spotrebičov dodržiavať odstupy (min.30cm) od horľavých materiálov a dbať na to, aby podložka bola taktiež z nehorľavého materiálu.

Ak ubytovaný zistí závadu na elektrickom spotrebiči, jeho poškodenie, alebo ak inak ohrozuje okolie z bezpečnostného alebo požiarneho hľadiska, zaväzuje sa, že tento spotrebič okamžite vyradí z používania.

Ubytovaný pri odchode z izby je povinný skontrolovať vypnutie všetkých elektrických spotrebičov (stolných lámp, pevných svietidiel, ale aj všetkých donesených spotrebičov), **v opačnom prípade pri vzniku požiaru preberá na seba v plnom rozsahu zodpovednosť za vzniknuté škody na zdraví ubytovaných a majetku UZ.**

1. Ubytovaný bol upozornený a berie na vedomie, že všetky verejné priestory UZ sú monitorované kamerovým systémom.

#### Čl. VII. Záverečné ustanovenia

1. Zmluva má dve vyhotovenia, každá zo zmluvných strán obdrží jedno vyhotovenie.
2. Zmluva môže byť zmenená alebo doplnená len po vzájomnej dohode zmluvných strán na základe písomných a očíslovaných dodatkov podpísaných obidvomi zmluvnými stranami.
3. Ubytovacie zariadenie nie je miestom pre úschovu finančnej hotovosti, vkladných knižiek, šperkov a iných cenín. V prípade straty alebo krádeže ubytovateľ nezodpovedá za škodu. V mimoriadnych prípadoch a po dohode, je miesto pre uloženie týchto cenností ubytovací úsek alebo kancelária riaditeľa UZ.
4. Zmluva nadobúda platnosť dňom jej podpísania obidvomi zmluvnými stranami a účinnosť̌ dňom nasledujúcim po dni jej zverejnenia v Centrálnom registri zmlúv v zmysle zák. č. 546/2010 Z. z, ktorým sa dopĺňa zák. č. 40/1964 Zb. Občiansky zákonník v znení neskorších predpisov.
5. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu v Centrálnom registri zmlúv vedenom na Úrade vlády Slovenskej republiky.
6. Ubytovaný, ktorý sa registráciou do siete Internet klubu (ďalej len „IK“) stáva používateľom siete IK, potvrdzuje, že sa oboznámil s Prevádzkovým poriadkom siete IK a zaväzuje sa ho dodržiavať.
7. Ubytovaný ako dotknutá osoba svojím podpisom potvrdzuje, že sa oboznámil s Informáciou o podmienkach spracúvania  osobných údajov, ktoré sú zverejnené na www.uniza.sk a v budove, v ktorej sa nachádza ubytovanie a tiež aj na študentskej stránke [www.iklub.sk](http://www.iklub.sk), v sekcii ubytovanie.
8. Zmluvné strany zhodne vyhlasujú, že si túto zmluvu pred jej podpisom prečítali, jej obsahu porozumeli, že bola uzavretá po vzájomnom prerokovaní podľa ich pravej a slobodnej vôle, vážne a zrozumiteľne, bez omylu, nie v tiesni a za nápadne nevýhodných podmienok na znak súhlasu s jej obsahom ju dobrovoľne vlastnoručne podpísali.
9. Zmluvné strany vyhlasujú, že sú spôsobilé k právnym úkonom a ich zmluvná voľnosť̌ nie je ničím obmedzená.

 V Žiline, dňa .......................

 .................................................. .......................................................

 podpis ubytovaného Ing. Miroslav Stromček, riaditeľ